Publication: Magyar Közlöny
Issue: MK-2003-119 (Year: 2003, Number: 119)
Era: 1990-2004
Section: A 28/2003. (X. 18.) OM rendelet 1. számú melléklete
Paragraph Index: 339

14. A kishajó tervdokumentáció és gyártási dokumentáció készítése A kishajó- és csónaképítõ technikus a hajó engedélyezéséhez és elkészítéséhez olyan dokumentációt állít össze, amely megfelel az érvényes hajóépítési elõírásoknak, és biztosítja a gyártó és a megrendelõ közötti szerzõdésnek megfelelõ kishajó legyártását, amely tartalmazza a hajó fõ méreteit, kialakítását, alkalmazott hajóépítõ anyagokat, felületkezelését, felszerelését, befogadóképességét, használati jellemzõit. Ennek során: — Elkészíti a kishajó jóváhagyási tervdokumentációját CAD tervezõi programmal, illetve hagyományos rajzkészítési technikával, majd benyújtja a hajózási hatóságnak: a szerkezeti méretezést, a szerkezeti terveket, a gépészeti tervet, a villamos rendszer tervét, berendezések, felszerelések terveit, a leltárfelszerelések jegyzékét. A terveknek meg kell felelni a hatósági osztály és biztonsági elõírásoknak. — Elkészíti a kishajó típusterv-dokumentációit CAD tervezési programmal, illetve hagyományos rajzkészítési technikával, a széria gyártású kishajó mûszaki dokumentációját, a hajózási hatóság elõírásainak megfelelõ részletterveket. A típus gyártásához a típusterv engedélyezést az építési ellenõrzéssel együtt végzi. — Elkészíti a kishajóépítés gyártási dokumentációit CAD tervezési programmal, illetve hagyományos rajzkészítési technikával, az építéshez szükséges részletrajzokat, mûhelyrajzokat. A rajzokat az érvényes rajzszabványok alkalmazásával készíti el. Ügyel arra, hogy a dokumentáció elegendõ és részletes információt tartalmazzon a hajó megépítéséhez. IV. A szakképesítés vizsgáztatási követelményei

Source: https://magyarkozlony.hu/hivatalos-lapok/ca38505e49e07941a98497f097f04936d9f5194b/dokumentumok/89f72cc36d3d4f1676edb90e0b2cff22bb805fb4/letoltes